उत्तर कोरियाई विदेश मंत्रालय के एक प्रवक्ता ने कहा कि उनका देश अमेरिका की तरफ से उठाए जाने वाले किसी भी कदम का जवाब देने के लिए ‘‘पूरी तरह तैयार है.’’ उत्तर कोरिया की सरकारी संवाद समिति केसीएनए की रिपोर्ट के अनुसार प्रवक्ता ने कहा कि जब तक अमेरिका अपनी वैमनस्यपूर्ण नीतियां खत्म नहीं करता, उनकी सरकार अपनी परमाणु प्रतिरोधी क्षमता बढ़ाती रहेगी. उत्तर कोरिया ने पिछले 11 साल में पांच परमाणु परीक्षण किए हैं और माना जाता है कि वह अमेरिका तक परमाणु हथियारों को पहुंचाने की क्षमता वाली मिसाइल बनाने की दिशा में प्रगति कर रहा है.